Virallinen lehti nro C 115 , 14/04/1997 s. 0175



B4-0197, 0221, 0241 ja 0253/97 Päätöslauselma ydinsulkusopimuksesta Euroopan parlamentti, joka - ottaa huomioon aikaisemmat päätöslauselmansa ydinaseiden leviämisen estämisestä; A. katsoo, että ydinsulkusopimuksen valmistelukomitean (prepcom) ensimmäinen kokous pidetään New Yorkissa 7. - 18. huhtikuuta 1997 ja että tämä on sen ensimmäinen kokous sen jälkeen, kun ydinsulkusopimusta jatkettiin vuonna 1995 määräämättömäksi ajaksi, B. muistuttaa mieliin EU:n aktiivisen roolin ydinsulkusopimuksen tarkistuskonferenssissa toukokuussa 1995, C. katsoo, että vuoden 1995 ydinsulkusopimuskonferenssissa päästiin sopimukseen sopimuksen tarkistamisprosessin, ydinaseiden leviämisen estämisen ja aseistariisunnan periaatteiden ja tavoitteiden vahvistamisesta sekä sopimuksen jatkamisesta määräämättömäksi ajaksi, D. pitää myönteisenä sitä, että ydinkoekieltosopimusta koskevat neuvottelut on saatu päätökseen ja että Yhdistyneiden kansakuntien yleiskokous hyväksyi sen syyskuussa 1996 sekä sitä, että kaikki jäsenvaltiot ovat allekirjoittaneet tämän sopimuksen, ja uskoo, että sopimuksen mahdollisimman aikainen ratifiointi on ratkaisevan tärkeää, E. uskoo, että ydinasevaltioiden siirtyminen kohti ydinaseiden vähentämistä täydentää merkittävällä tavalla sopimuksen ja muiden toimien mukaisen ydinaseiden käytön leviämisen estämistä, niiden velvoitteiden mukaisesti, jotka sisältyvät ydinsulkusopimuksen 6 artiklaan, F. katsoo, että ensimmäinen valmistelukomitea toimii ennakkotapauksena ydinsulkusopimuksen myöhemmälle tarkistamiselle, G. uskoo, että Kansainvälisen tuomioistuimen neuvoa-antava lausunto, Canberran komission raportti sekä kenraalien evp ja amiraalien evp 4. joulukuuta 1996 antama lausunto, jonka mukaan ydinaseriisunta on välttämätöntä, edistävät merkittävällä tavalla ydinsulkusopimuksen 6 artiklan täytäntöönpanoa, H. pitää myönteisenä YK:n yleiskokouksen päätöslauselmaa 51/45 M kansainvälisen tuomioistuimen neuvoa-antavasta lausunnosta ja vaatii ydinaseita koskevaan yleissopimukseen tähtäävien neuvottelujen käynnistämistä vuonna 1997; 1. Kehottaa neuvostoa varmistamaan, että valmistelukomitea arvioi vuonna 1995 vahvistettujen periaatteiden ja tavoitteiden toteuttamisessa saavutettua edistystä ja tekee konkreettisia ehdotuksia seuraavalle valmistelukomitealle ja vuonna 2000 järjestettävälle tarkistuskonferenssille; 2. Kehottaa neuvostoa keskittymään siihen, että sopimuksen täytäntöönpano on mahdollisimman tehokasta, sekä siihen, että sopimus toteutetaan yleismaailmallisena sopimuksena; 3. Kehottaa neuvostoa hyväksymään yhteisen kannan, joka tähtää tarkistusprosessin ja ydinsulkusopimuksen vahvistamiseen sekä EU:n ydinsulkupyrkimyksien vahvistamiseen; 4. Kehottaa Euroopan unionin jäsenvaltioita pikaisesti ratifioimaan ydinkoekieltosopimuksen, ryhtymään Euroopan unionista tehdyn sopimuksen J.3 artiklan mukaiseen yhteiseen toimintaan edistääkseen sitä, että muut valtiot allekirjoittavat ja ratifioivat sopimuksen, sekä varmistamaan, että näille valtioille annetaan kaikki tarpeellinen tuki, jonka avulla ne voivat noudattaa sopimuksen määräyksiä; 5. Kehottaa jäsenvaltioita antamaan tukensa sille, että vuonna 1997 käynnistetään neuvottelut, joiden on tarkoitus johtaa ydiaseiden hävittämistä koskevaan yleissopimukseen; 6. Kehottaa puhemiestään välittämään tämän päätöslauselman neuvostolle, komissiolle ja ydinsulkusopimuksen ensimmäisen valmistelukomitean puheenjohtajalle.